180 
Bredebugten—Berufjord. Der kommer stadigvæk ingen Oplysninger 
fra Strækningen Berufjord—Øfjord, o: fra Nordøst- og største Delen 
af Østkysten, m. a. O., fra den koldeste af Landets Kyststrækninger. 
2. Brama Rayi (Bloch). Rays Havbrasen. 
I min „Oversigt* omtales ét Eksemplar af denne Fisk, det 
første, fundet ved Island. — Siden er der kommet 5 Eksemplarer 
til 1 ): lo af dem er fundet i Grindavik, det ene 49 cm, strandet 
(levende) d. 8de September 1908, det andet, som var 43 cm, fand¬ 
tes opskyllet d. 15de Januar 1914. — To blev opdaget levende 
klods op i Land ved Hellnar, yderst paa Sydkysten af Snæfellsnes, 
d. 26de December 1915. Det ene af dem, ca. 64 cm langt, blev 
fanget og senere indsendt til vor Samling, flaaet og tørret. -— 
Endelig blev ét 58 cm langt Eksemplar taget levende paa Vest- 
mannø Rhed, d. 15de Juli 1919. — De hidtil iagttagne Eksem¬ 
plarer er alle udvoksne og har indfundet sig i Tidsrummet fra d. 
15de Juli til d. 15de Januar, altsaa i den varmere Halvdel af Aaret. 
3. Centrolophus bvitannicus Gthr. 
I min sidste Meddelelse, 1912, gav jeg en udførlig Beskrivelse, 
ledsaget af en Afbildning af denne sjældne Fisk, som den Gang 
kun var kendt (ved Island) i et enkelt Eksemplar (Grindavik). Nu 
er der kommet ét til, en voksen, 520 mm lang Han, fundet op¬ 
skyllet i Vestmannø-Havn, d. 8de April 1921, og erhvervet for 
Samlingen af Dir. G. Lårusson. 
Jeg fik Fisken i næsten uskadt Tilstand, og kunde derfor under¬ 
søge den, baade ud- og indvendig, M. H. t. Indvoldene maa jeg 
bemærke, at det som jeg hos det første Eksemplar (paa Grund af 
daarlig Konservering) havde opfattet som 4 uforgrenede Blindtarme, 
viser sig at være to Tarmbugte, saa at Blindtarmenes Antal kun 
bliver 5. Hvad det ydre angaar, saa stemmer dette Eksemplar 
ganske overens med det andet, bl. a. i Antallet af Finnestraaler; 
dog har Gatfinnen 31 Straaler og viser i saa Henseende en god 
Overensstemmelse med Cornwall-Eksemplaret; det vil sés af føl¬ 
gende Sammenstilling af Straaleantallet hos de tre Eksemplarer: 
l ) De 4 første kortelig omtalt i Skyrsla 1915—16, S. 31. 
